Paulys Realencyclopädie der classischen Altertumswissenschaft

A Realencyclopädie der classischen Altertumswissenschaft de Pauly (en galego, Real Enciclopedia da Antigüidade clásica de Pauly) tamén coñecida como Pauly-Wissowa (abreviado P. -W. ) ou Pauly-Wissowa-Kroll, xeralmente citada simplemente como RE, é unha enciclopedia alemá que trata da Antigüidade clásica que se publicou dende 183 até 1978. Suma máis de cen volumes, incluíndo os seus suplementos, que son uns oitenta en total.
Foi concibida como unha reelaboración completa da Ur-Pauly, a Real-Enciclopedia da antigüidade clásica, creada por August Friedrich Pauly (1837–1864). Editouse, tamén, Der Kleine Pauly (1964–1975), publicada como unha edición compacta e modernizada que tamén era accesible para particulares. A partir de 1996, publicouse en 12 volumes, Der Neue Pauly, complementados por tres volumes sobre a historia da ciencia, así como unha serie de suplementos. Diferentes edicións
Ur-Pauly
A primeira edición foi a Real-Encyclopädie der Classischen Alterthumswissenschaft in Alphabetischer Ordnung ("Enciclopedia práctica do estudo da historia antiga clásica en orde alfabética") compilada orixinalmente por August Friedrich Pauly e tamén se coñece como Ur-Pauly. O primeiro volume publicouse en 1839 pero Pauly morreu en 1845 antes de que se completase o último mais, a obra, foi continuado por Christian Waltz e Wilhelm-Sigismund Teuffel quen completaron a primeira edición en seis volumes en 1852.
Teuffel publicou unha segunda edición do primeiro volume da enciclopedia de Pauly en 1861. O segundo volume revisado saíu en 1866 e o resto da obra quedou incompleta.
A gran “ Pauly-Wissowa ”
En 1890, Georg Wissowa comezou unha nova e ambiciosa edición que pretendía rematar en dez anos -Paulys Real-Encyclopädie der Classischen Altertumswissenschaft ("Enciclopedia práctica de Pauly do estudo da historia antiga clásica")-, máis comunmente coñecida como Pauly-Wissowa (abreviatura PW), foi planeada de novo para o seu editor inicial. Porén, morreu antes de rematalo e o traballo foi continuado por Wilhelm Kroll, Kurt Witte, Karl Mittelhaus e Konrat Ziegler, e a serie non se completou até 1972, e se lle engadiron suprlementos até 1978, e un índice en 1980; en total 84 volumes.
Cada artigo foi escrito por un recoñecido experto en cada campo pero, ao ser un traballo que abrangue tres xeracións, algunhas das súas hipóteses varían radicalmente dependendo do ano do artigo. Moitas das primeiras biografías foron escritas por Elimar Klebs, Paul von Rohden, Friedrich Münzer e Otto Seeck.
O «Pequeno Pauly»
O prezo e tamaño do "Pauly-Wissowa» sempre foron considerables e, por iso, Metzler Verlag levou a cabo a publicación do «Pequeno Pauly» ( Der kleine Pauly ) en cinco volumes, entre 1964 e 1975.
O «Novo Pauly »
De 1996 a 2003 publicouse gradualmente unha nova versión actualizada, chamada Der neue Pauly (o Novo Pauly), composta por 12 volumes sobre a antigüidade editados principalmente por Hubert Cancik e Helmuth Schneider, 3 volumes sobre a tradición clásica editados principalmente por Manfred Landfester, e un índice.
Os suplementos publícanse regularmente desde 2004 en tradución ao alemán e ao inglés. Entre outras diferenzas de numeración, hai un suplemento menos na edición inglesa que na alemá porque na edición alemá se contou como suplemento o índice da "Tradición clásica".
Brill's New Pauly
Entre 2002 e 2014 publicouse unha nova edición en inglés de 28 volumes chamada Brill's New Pauly: Encyclopaedia of the Ancient World (en galego, Novo Pauly de Brill: Enciclopedia do Mundo Antigo). Brill's New Pauly está dispoñible en liña no sitio web Brill Publishing, mediante subscrición (destinado a institucións como bibliotecas universitarias para o seu banco de recursos electrónicos).
CD-ROM
O índice Pauly-Wissowa está dispoñible en formato CD-Rom.